钦定古今图书集成/明伦汇编/宫闱典/第007卷 > 唐
## 钦定古今图书集成/明伦汇编/宫闱典/第007卷 > 唐

唐定“太皇太后金玺”及出入仪卫之制。

按《唐书车服志》：“太皇太后玺，以金为之，藏而不用封，
令书以宫官印。”按《仪卫志》：太皇太后出，尚仪版奏
“请中严。尚服率司仗布侍卫，司宾列内命妇于庭，西
向北上，六尚以下诣室奉迎。尚服负宝，内仆进车，阁
外，尚仪版奏外办。驭者执辔，太皇太后乘舆以出，华
盖侍卫警跸，内命妇从。出门，太皇太后升车，从官皆
乘”马，内命妇、宫人以次从。《清游队》旗一，执者一人，佩
横刀，引、夹皆二人，佩弓箭、横刀，骑。次金吾卫折冲都
尉一人，佩横刀、弓箭，领骑四十，亦佩横刀，夹折冲。执
槊二十人，持弩，四人佩弓箭，十六人持䂍槊刀二人。
次虞候、佽飞二十八人，骑，佩弓箭、横刀，夹道分左右，
以属黄麾仗。次内仆令一人在左，丞二人在右，各书
令史二人骑从。次黄麾一，执者一人，夹道二人，皆骑。
次左右厢黄麾仗，厢皆三行，行百人。第一矩，戟，五色
氅，执者黄地白花綦袄冒；第二戈，五色氅，执者赤地
黄花綦袄冒；第三锽，五色旛，执者青地赤花綦袄冒。
左右卫、左右威卫、左右武卫、左右骁卫、左右领军卫
各三行，行二十人。每卫以主帅六人主之，皆豹文袍、
冒，执𨱎石装长刀，骑。唯左右领军卫减三人，每卫果
毅都尉一人，被绣袍，各一人从。左右领军卫有绛引
幡，引前者三，掩后者三。次内谒者监四人，给事二人，
内常侍二人，内侍少监二人，骑，分左右，皆有内给使
一人从。次内给使百二十人，平巾帻、大口裤，绯裲裆，
分左右，属于宫人车。次偏扇、团扇、方扇皆二十四，宫
人执之，衣彩大袖裙襦、彩衣、革带、履，分左右。次香蹬
一，内给使四人轝之，居重翟车前。次重翟车，驾四马，
驾士二十四人。次行障六，次坐障三，皆左右夹车，宫
人执之，服同执扇。次内寺伯二人，领寺人六人，执御
刀，服如内给使，夹重翟车。次腰轝一，执者八人，团雉
尾扇二，夹轝。次大伞四。次雉尾扇八，左右横行，为二
重。次锦花盖二，单行。次小雉尾扇、朱画团扇皆十二，
横行。次锦曲盖二十，横行，为二重。次锦六柱八，分左
右。自腰轝以下，皆内给使执之。次宫人车。次绛麾二，
分左右。次后黄麾一，执者一人，夹二人，皆骑。次供奉
宫人，在黄麾后。次《厌翟车》、翟车、安车，皆驾四马，驾士
各二十四人；四望车，驾士二十二人；金根车，驾牛，驾
士十二人。次左右厢衙门各二，每门二人执，四人夹，
皆赤綦袄、黄袍、冒，骑。次左右领军卫，厢皆一百五十
人执殳，赤地黄花綦袄、冒，前属于黄麾仗后。尽卤簿
厢，各主帅四人主之，皆黄袍、冒，执𨱎石装长刀，骑。折
冲都尉二人，检校殳仗，皆一人骑从。次衙门一，尽《卤
簿》后殳仗。内正道每门，监门校尉二人主之，执银装
长刀，厢各有校尉一人骑，佩银横刀，往来检校御马，
减大驾之半。太皇太后将还三严内，典引引外命妇
出次就位。司宾引内命妇出次，序立大次之前。既外
办，驭者执辔，太皇太后乘舆出次，华盖警跸侍卫如
初。内命妇以下乘车以从。车驾入，内典引引外命妇
退。驾至正殿门外，车驾南向。尚仪前奏：“请降车。”将士
还。

====顺宗永贞元年十月丁酉为曾太皇太后举哀十一月已巳祔睿贞皇后于元陵寝宫====按《唐书宪宗本纪》云云。按《代宗睿贞皇后传》：后沈
氏，吴兴人。开元末，以良家子入东宫，太子以赐广平
王，实生德宗。天宝乱，贼囚后东都。掖庭王入洛，而河
南为史思明所没，遂失后所在。代宗立，以德宗为皇
太子，诏访后在亡，不能得。德宗即位，乃先下诏。建中
元年，乃具册前上皇太后尊号。宪宗即位，有司建言，
“皇太后沈氏厌代二十有七年，大行皇帝至孝，哀思
罔极。建中时，发明诏，遣使者奉迎，凡舟车所至罔不
逮，岁推月迁，参访理绝。请因大行皇帝启殡，诏群臣
为皇太后发哀肃章内殿，中人奉𫷷衣置幄坐宫中，
朝夕上食，告天地宗庙，上太皇太后谥册，作神主祔
代宗庙，备法驾，奉祎衣，纳于元陵祠室。”诏曰“可。”

### 穆宗长庆四年正月丙子皇太子即皇帝位二月癸未尊皇太后为太皇太后

按《唐书敬宗本纪》云云，按《宪宗懿安皇后传》：“后郭
氏，汾阳子仪之孙，父暧，尚昇平公主，实生后。宪宗为
广陵王，聘以为妃，生穆宗。元和元年，进册贵妃。八年，
群臣三请立为后，帝以岁子午忌，又是时后庭多嬖
艳，恐后得尊位，钳掣不得肆，故章报闻，罢穆宗嗣位，
上尊号皇太后。帝崩，中人有为后谋称制者，后怒曰：
‘吾效武氏邪！今太子虽幼，尚可选重德为辅，吾何与
外事哉’！”敬宗立，号太皇太后。

### 敬宗宝历二年太皇太后定策立江王嗣皇帝位

按《唐书敬宗本纪》，不载。按《宪宗懿安皇后传》：“宝历
仓卒，后召江王嗣皇帝位，是为文宗。文宗性谨孝，事
后有礼，凡羞果鲜珍及四方奇奉，必先献宗庙三宫，
而后御之。”

按《通鉴纲目》，“时郭太后居兴庆宫，宝历王太后居义
安殿，萧太后居大内。上性孝谨，事之如一。每得珍异，
先荐郊庙，次奉三宫，然后进御。”

### 宣宗大中二年五月己卯太皇太后崩十一月壬午葬懿安太皇太后于景陵

按《唐书宣宗本纪》云云。按《宪宗懿安皇后传》。宣宗
立于后，诸子也，而母郑故侍儿有曩怨。帝奉养礼稍
薄，后郁郁不聊，与一二侍人登勤政楼，将自陨，左右
共持之，帝闻不喜。是夕，后暴崩。有司上尊谥，葬景陵
外园。太常官王皞请后合葬景陵，以主祔宪宗室。帝
不悦，令宰相白敏中让之。皞曰：“后乃宪宗东宫元妃，
事”顺宗为妇，历五朝，母天下，不容有异论。敏中亦怒，
周墀又责，谓皞终不挠，墀曰：“皞性孤直。”俄贬皞句容
令。懿宗咸通中，皞还为礼官，申抗前论，乃诏后主祔
于庙。

大中十三年八月诏立郓王为皇太子癸巳即皇帝
位癸卯尊皇太后曰：“太皇太后。”

按《唐书懿宗本纪》云云，按《宪宗孝明皇后传》：“后郑
氏，丹阳人，元和初，没入掖廷，宪宗幸之，生宣宗。宣宗
为光王，后为王太妃。及即位，尊为皇太后。懿宗立，尊
后为太皇太后。咸通三年，帝奉后宴三殿，命翰林学
士侍立结绮楼下。”

### 懿宗咸通六年十二月壬子太皇太后崩

按《唐书懿宗本纪》云云。按《宪宗孝明皇后传》：“六年
崩，移仗西内，上谥册，葬景陵旁园。